title: 2010/742/ES: Eiropas Parlamenta un Padomes Lēmums ( 2010. gada 24. novembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2009/028 NL/ Limburg , 18. nodaļa)

text:
               4.12.2010

               LV

               Eiropas Savienības Oficiālais Vēstnesis

               L 318/39

         EIROPAS PARLAMENTA UN PADOMES LĒMUMS
   (2010. gada 24. novembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2009/028 NL/Limburg, 18. nodaļa)
   (2010/742/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā.

               (4)

               Nīderlande 2009. gada 30. decembrī iesniedza pieteikumu par EGF izmantošanu saistībā ar darbinieku atlaišanu deviņos uzņēmumos, kas darbojas NACE 2. redakcijas 18. nodaļas (“Poligrāfija un ierakstu reproducēšana”) nozarē NUTS II reģionā Limburgā (NL42), un vēlāk šo pieteikumu papildināja, iesniedzot papildu informāciju līdz 2010. gada 6. maijam. Šis pieteikums atbilst Regulas (EK) Nr. 1927/2006 10. pantā minētajām prasībām par finansiālā ieguldījuma noteikšanu. Tādēļ Komisija ierosina izmantot summu EUR 549 946 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2010. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 549 946 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 24. novembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Komisijas Lēmums (2016. gada 9. decembris) par to, lai Eiropas Atomenerģijas kopienas vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai

text:
               15.12.2016

               LV

               Eiropas Savienības Oficiālais Vēstnesis

               C 467/16

         KOMISIJAS LĒMUMS
   (2016. gada 9. decembris)
   par to, lai Eiropas Atomenerģijas kopienas vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai
   (2016/C 467/06)
   EIROPAS KOMISIJA,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta 2. punktu,
   ņemot vērā Padomes lēmumu, ar ko apstiprina, ka Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai,
   tā kā:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses (“SAN”), tika parakstīts Luksemburgā 2008. gada 16. jūnijā un stājās spēkā 2015. gada 1. jūnijā (1).

               (2)

               Horvātijas Republika kļuva par Savienības dalībvalsti 2013. gada 1. jūlijā.

               (3)

               Saskaņā ar 2012. gada Akta par Horvātijas Republikas pievienošanās nosacījumiem 6. panta 2. punkta otro daļu par Horvātijas pievienošanos SAN būtu jāvienojas, Padomei ar vienprātīgu lēmumu dalībvalstu vārdā un attiecīgajai trešai valstij noslēdzot SAN protokolu.

               (4)

               Padome 2012. gada 24. septembrī pilnvaroja Komisiju sākt sarunas ar Bosniju un Hercegovinu, lai noslēgtu SAN protokolu.

               (5)

               Šīs sarunas tika sekmīgi pabeigtas, un 2016. gada 18. jūlijā tika parafēts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

               (6)

               Protokols aptver jautājumus, kas ir Eiropas Atomenerģijas kopienas kompetencē.

               (7)

               Protokols būtu jānoslēdz Komisijai Eiropas Atomenerģijas kopienas vārdā attiecībā uz jautājumiem, kuri ir Eiropas Atomenerģijas kopienas kompetencē.

               (8)

               Padome 2016. gada 21. novembrī pieņēma lēmumu, ar kuru apstiprina, ka Komisija Eiropas Atomenerģijas kopienas vārdā noslēdz protokolu (2).

               (9)

               Protokola parakstīšanai un noslēgšanai ir paredzēta atsevišķa procedūra par jautājumiem, uz kuriem attiecas Līgums par Eiropas Savienību un Līgums par Eiropas Savienības darbību.

               (10)

               Protokols būtu jāapstiprina,

         IR NOLĒMUSI ŠĀDI.
   1. pants
   Ar šo apstiprina, ka Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai.
   Protokola teksts ir pievienots Padomes lēmumam par protokola parakstīšanu Eiropas Savienības un tās dalībvalstu vārdā un tā provizorisku piemērošanu (3).
   2. pants
   Ar šo Komisijas loceklim, kurš ir atbildīgs par Eiropas kaimiņattiecību politiku un paplašināšanās sarunām, atļauj parakstīt protokolu un deponēt protokola 7. pantā paredzēto paziņojumu.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 9. decembrī

            Komisijas vārdā –

            Komisijas loceklis

         Johannes HAHN

      (1)  OV L 164, 30.6.2015., 2. lpp.

      (2)  Oficiālajā Vēstnesī vēl nav publicēts.

      (3)  Oficiālajā Vēstnesī vēl nav publicēts.


title: 2013/379/ES: Politikas un drošības komitejas Lēmums EU BAM Rafah/1/2013 ( 2013. gada 9. jūlijs ) par Eiropas Savienības Robežu palīdzības misijas Rafas šķērsošanas punktā ( EU BAM Rafah ) vadītāja iecelšanu amatā

text:
               16.7.2013

               LV

               Eiropas Savienības Oficiālais Vēstnesis

               L 193/19

         POLITIKAS UN DROŠĪBAS KOMITEJAS LĒMUMS EU BAM RAFAH/1/2013
   (2013. gada 9. jūlijs)
   par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja iecelšanu amatā
   (2013/379/ES)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   tā kā:

               (1)

               Ievērojot Vienoto rīcību 2005/889/KĀDP, Politikas un drošības komiteja ir pilnvarota saskaņā ar Līguma 38. pantu pieņemt attiecīgus lēmumus Eiropas Savienības Robežu palīdzības misijas Rafas šķērsošanas punktā (EU BAM Rafah) politiskās kontroles un stratēģiskās vadības nodrošināšanai, tostarp pieņemt lēmumu par misijas vadītāja iecelšanu amatā.

               (2)

               2013. gada 23. maijā Savienības Augstā pārstāve ārlietās un drošības politikas jautājumos ierosināja par EU BAM Rafah misijas vadītāju laikposmam no 2013. gada 1. jūlija līdz 2014. gada 30. jūnijam iecelt Gerhard SCHLAUDRAFF kungu.

               (3)

               Ar Padomes Lēmumu 2013/355/KĀDP (2013. gada 3. jūlijs), ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (2), EU BAM Rafah misijas termiņu pagarināja līdz 2014. gada 30. jūnijam,

         IR PIEŅĒMUSI ŠO LĒMUMU.
   1. pants
   Ar šo Gerhard SCHLAUDRAFF kungs tiek iecelts par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāju uz laikposmu no 2013. gada 1. jūlija līdz 2014. gada 30. jūnijam.
   2. pants
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.

      Briselē, 2013. gada 9. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 327, 14.12.2005., 28. lpp.

      (2)  OV L 185, 4.7.2013., 16. lpp.


title: Padomes Lēmums ( 2013. gada 30. oktobris ), ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 9 projektu

text:
               1.11.2013

               LV

               Eiropas Savienības Oficiālais Vēstnesis

               C 318/3

         PADOMES LĒMUMS
   (2013. gada 30. oktobris),
   ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 9 projektu
   2013/C 318/03
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2013. finanšu gada budžetu galīgajā variantā pieņēma 2012. gada 12. decembrī (2),

               —

               Komisija 2013. gada 3. oktobrī iesniedza priekšlikumu, kurā iekļauts projekts budžeta grozījumam Nr. 9 2013. finanšu gada vispārējā budžetā,

               —

               ņemot vērā to, ka 2013. gada vispārējā budžeta grozījuma Nr. 9 projekts ir jāpieņem nekavējoties, ir pamatoti saskaņā ar Padomes reglamenta 3. panta 3. punktu samazināt 8 nedēļu termiņu attiecībā uz informāciju valstu parlamentiem, kā arī 10 dienu termiņu, kura laikā jautājums ir jāiekļauj Padomes pagaidu darba kārtībā un kurš paredzēts 1. protokola par valstu parlamentu lomu Eiropas Savienībā 4. pantā,

         IR PIEŅĒMUSI ŠĀDU LĒMUMU.
   Vienīgais pants
   Padomes nostāja par Eiropas Savienības 2013. finanšu gada budžeta grozījuma Nr. 9 projektu tika pieņemta 2013. gada 30. oktobrī.
   Pilnu tās tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2013. gada 30. oktobrī

            Padomes vārdā –

            priekšsēdētājs

         L. LINKEVIČIUS

      (1)  OV L 298, 26.10.2012., 1. lpp.

      (2)  OV L 66, 8.3.2013., 1. lpp., kļūdas labojums OV L 134, 18.5.2013., 21. lpp.


title: Komisijas Lēmums (ES) 2017/451 (2017. gada 14. marts), ar ko Eiropas Savienības vārdā apstiprina grozījumus protokolā, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku

text:
                  15.3.2017

                  LV

                  Eiropas Savienības Oficiālais Vēstnesis

                  L 69/34

            KOMISIJAS LĒMUMS (ES) 2017/451
      (2017. gada 14. marts),
      ar ko Eiropas Savienības vārdā apstiprina grozījumus protokolā, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2016. gada 24. maija Lēmumu (ES) 2016/870 par to, lai Eiropas Savienības vārdā noslēgtu protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (1), un jo īpaši tā 3. pantu,
      tā kā:

                  (1)

                  Ar 10. pantu Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (2) (turpmāk “nolīgums”), kas apstiprināts ar Padomes Regulu (EK) Nr. 1801/2006 (3), ir izveidota Apvienotā komiteja, kuras uzdevums ir uzraudzīt minētā nolīguma piemērošanu un jo īpaši pārraudzīt tā izpildi, interpretāciju un piemērošanas pareizību, kā arī vajadzības gadījumā no jauna novērtēt zvejas iespēju apjomu un līdz ar to – finansiālā ieguldījuma apjomu.

                  (2)

                  Ar Lēmumu (ES) 2016/870 apstiprinātā protokola, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (turpmāk “protokols”), 1. panta 1. punktā uz četriem gadiem, sākot no 2015. gada 16. novembra, ir noteiktas minētā nolīguma satvarā piešķirtās zvejas iespējas un 2. panta 1. punktā ir noteikts ikgadējais finansiālais ieguldījums saistībā ar Savienības kuģu piekļuvi Mauritānijas zvejas zonai.

                  (3)

                  Protokola 1. panta 1. punktā minētajā tabulā ir norādītas piešķirtās zvejas iespējas un paredzēts, ka, pamatodamās uz pieejamajiem zinātniskajiem ieteikumiem, puses Apvienotajā komitejā var vienoties iedalīt zvejas iespējas saldētājtraleriem, kas [specializētajā zvejā] zvejo tādu bentisko sugu zivis, kurām ir konstatēts pārpalikums.

                  (4)

                  Tika paredzēts Apvienotajai komitejai 2016. gada 15. un 16. novembrī Nuakšotā tikties ārkārtas sanāksmē, lai, ņemot vērā Savienības lūgumu par jaunas zvejas kategorijas izveidošanu saldētājtraleriem, kuri specializētajā zvejā iegūst melno [Senegālas] heku, pieņemtu grozījumus attiecībā uz zvejas iespējām un piemērojamajiem zvejošanas nosacījumiem, kā arī attiecībā uz finansiālo ieguldījumu.

                  (5)

                  Pirms Apvienotās komitejas attiecīgās sanāksmes Komisija nosūtīja Padomei sagatavošanas dokumentu ar sīku informāciju par paredzēto Savienības nostāju.

                  (6)

                  Padome saskaņā ar Lēmuma (ES) 2016/870 pielikuma 3. punktu apstiprināja paredzēto Savienības nostāju.

                  (7)

                  Pieņemtie grozījumi, proti, jaunas zvejas kategorijas ieviešana saldētājtraleriem, kuri specializētajā zvejā iegūst melno [Senegālas] heku, šai jaunajai zvejas kategorijai piemērojamie zvejošanas nosacījumi un ar piekļuvi saistītā finansiālā ieguldījuma palielināšana, ir ierakstīti Apvienotās komitejas 2016. gada 15. un 16. novembra sanāksmes protokola 5. pielikumā.

                  (8)

                  Šie grozījumi būtu jāapstiprina Savienības vārdā,

            IR PIEŅĒMUSI ŠO LĒMUMU.
      1. pants
      Ar šo Savienības vārdā tiek apstiprināti grozījumi protokolā, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku; šos grozījumus 2016. gada 15. un 16. novembra sanāksmē ir pieņēmusi ar minētā nolīguma 10. pantu izveidotā Apvienotā komiteja, un tie ir ierakstīti minētās sanāksmes protokola 5. pielikumā.
      Apvienotās komitejas 2016. gada 15. un 16. novembra sanāksmes protokola 5. pielikuma teksts ir pievienots šim lēmumam.
      2. pants
      Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

         Briselē, 2017. gada 14. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 145, 2.6.2016., 1. lpp.

         (2)  OV L 343, 8.12.2006., 4. lpp.

         (3)  Padomes 2006. gada 30. novembra Regula (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343, 8.12.2006., 1. lpp.).

         PIELIKUMS
         Protokola 2. panta punkti:

                     1.

                     Ikgadējais finansiālais ieguldījums, ko veic saistībā ar Eiropas Savienības kuģu piekļuvi Mauritānijas zvejas zonai un kas paredzēts nolīguma 7. pantā, ir noteikts piecdesmit septiņu miljonu piecsimt tūkstošu (57 500 000) EUR apmērā. Šo punktu piemēro saskaņā ar šā protokola 5.–10. un 16. panta noteikumiem.

                     3.

                     Kopējās pieļaujamās nozvejas (1., 2., 2.a, 3., 6., 7. un 8. kategorija) un atskaites daudzumi (4. un 5. kategorija) ir noteikti šā protokola 1. pielikumā pievienotajās tehnisko datu lapās. Šie lielumi atbilst vienam kalendārajam gadam (laiks no attiecīgā gada 1. janvāra līdz 31. decembrim). Ja protokola piemērošanas sākuma un beigu laikposms neatbilst kalendārajam gadam, kopējās pieļaujamās nozvejas nosaka samērīgi šim laikposmam, katrā zvejas kategorijā ņemot vērā nozveju sadalījuma tendences gada garumā.

                     7.

                     Attiecībā uz 4. un 5. zvejas kategoriju, ja Eiropas Savienības tunzivju zvejas kuģu nozvejas, kas gūtas Mauritānijas zvejas zonā, pārsniedz konkrētajai kategorijai paredzēto atskaites daudzumu, piecdesmit septiņus miljonus piecsimt tūkstošus (57 500 000) EUR lielo finansiālā ieguldījuma summu attiecīgajā gadā palielina, par katru nozvejoto papildu tonnu piemaksājot tehnisko datu lapās noteikto maksu. Tomēr summa, ko Eiropas Savienība maksā par pārsniegumu, nepārsniedz summu, kura atbilst divkāršotam attiecīgajam atskaites daudzumam. Ja Savienības kuģu nozvejotie daudzumi pārsniedz divkāršotu attiecīgo atskaites daudzumu, šādam pārsniegumam atbilstošo summu samaksā nākamajā gadā.

               Zvejas kategoriju tabula, kas minēta 1. panta 1. punktā:

                     Zvejas kategorija

                     Kopējā pieļaujamā nozveja un atskaites daudzums

                     1.

                     Vēžveidīgo (izņemot langustus un krabjus) zvejas kuģi

                     5 000  tonnas

                     2.

                     Melnā heka zvejas traleri (izņemot saldētājtralerus) un kuģi zvejai ar grunts āķu jedām

                     6 000  tonnas

                     2.a

                     Saldētājtaleri, kas specializētajā zvejā iegūst melno [Senegālas] heku

                     melnais heks: 3 500  tonnas
                     kalmārs: 1 450  tonnas
                     sēpija: 600 tonnas

                     3.

                     Bentisko sugu (izņemot melno heku) zvejas kuģi, kas nezvejo ar trali

                     3 000  tonnas

                     4.

                     Tunzivju seineri

                     12 500  tonnas
                     (atskaites daudzums)

                     5.

                     Kuģi tunzivju zvejai ar makšķerēm un kuģi tunzivju zvejai ar dreifējošām āķu jedām

                     7 500  tonnas
                     (atskaites daudzums)

                     6.

                     Pelaģiskās zvejas saldētājtraleri

                     225 000  tonnas (*1)

                     7.

                     Pelaģiskās zvejas kuģi, kas nav saldētājkuģi

                     15 000  tonnas (*2)

                     8.

                     Galvkāji

                     [pm] tonnas

               Pielikuma 1. papildinājuma tehnisko datu lapas (jauna 2.a datu lapa):

                     2.a ZVEJAS KATEGORIJA:
                     SALDĒTĀJTALERI, KAS SPECIALIZĒTAJĀ ZVEJĀ IEGŪST MELNO [SENEGĀLAS] HEKU

               1.   Zvejas zona

                                 a)

                                 Uz ziemeļiem no 19° 15′ 60″ N: rietumu virzienā no līnijas, kas savieno šādas koordinātas:

                                                20° 46′ 30″ N

                                                17° 03′ 00″ W

                                                20° 36′ 00″ N

                                                17° 11′ 00″ W

                                                20° 36′ 00″ N

                                                17° 36′ 00″ W

                                                20° 03′ 00″ N

                                                17° 36′ 00″ W

                                                19° 45′ 70″ N

                                                17° 03′ 00″ W

                                                19° 29′ 00″ N

                                                16° 51′ 50″ W

                                                19° 15′ 60″ N

                                                16° 51′ 50″ W

                                                19° 15′ 60″ N

                                                16° 49′ 60″ W

                                 b)

                                 Uz dienvidiem no 19° 15′ 60″ N un līdz 17° 50′ 00″ N: rietumu virzienā no 18 jūras jūdžu līnijas, ko mēra no bēguma līnijas.

                                 c)

                                 Uz dienvidiem no 17° 50′ 00″ N: rietumu virzienā no 12 jūras jūdžu līnijas, ko mēra no bēguma līnijas.

                           Ja robežlīnijas velk, mērot no bēguma līnijas, Apvienotā komiteja var aizstāt šīs robežlīnijas ar ģeogrāfiskajām koordinātām.

                     Atļautie zvejas rīki

                                 —

                                 Grunts traļi melnā [Senegālas] heka zvejai.

                                 —

                                 Aizliegts āmī izmantot dubultkārtas linumu.

                                 —

                                 Aizliegts āmī izmantot linumu no divkārša vijuma auklas.

                     Minimālais atļautais linuma acs izmērs

                     70 mm (traļi)

                     Minimālie izmēri

                     Zivju minimālais izmērs jānosaka, mērot attālumu no purna gala līdz astes spuras galam (kopējais garums), sk. 7. papildinājumu.

                     Apvienotā komiteja var noteikt minimālo izmēru arī tām sugām, kas šeit nav minētas.

                     Piezveja

                     Atļauta

                     Aizliegta

                     25 % bentisko sugu zivju (izņemot melno [Senegālas] heku)

                     galvkāji (izņemot kalmāru un sēpiju) un vēžveidīgie

                     Apvienotā komiteja var noteikt piezvejas procentuālo apjomu arī tām sugām, kas šeit nav minētas.

                     Zvejas iespējas / maksas

                     Periods

                     Gads

                     Kopējā pieļaujamā nozveja (tonnās)

                     3 500

                     melnais [Senegālas] heks (galvenā mērķsuga)

                     1 450

                     kalmārs (sekundārā mērķsuga)

                     600

                     sēpija (sekundārā mērķsuga)

                     Maksa

                     70 EUR/t par melno [Senegālas] heku

                     575 EUR/t par kalmāru

                     250 EUR/t par sēpiju

                     90 EUR/t par piezvejas sugām

                     Maksu aprēķina katra tā trīs mēnešu perioda beigās, uz kuru kuģim ir dota zvejas atļauja, ņemot vērā šajā periodā gūto nozveju.
                     Licenci piešķir pēc tam, kad par katru kuģi ir veikts EUR 1 000  liels avansa maksājums, ko atvelk no kopējās maksas un pārskaita katra tā trīs mēnešu perioda sākumā, uz kuru kuģim ir dota zvejas atļauja.
                     Vienlaikus tiesīgi zvejot ne vairāk kā seši kuģi.

                     Bioloģiskā atjaunošanās

                     Vajadzības gadījumā, pamatojoties uz Apvienotās zinātniskās komitejas zinātnisko ieteikumu, Apvienotā komiteja nosaka bioloģiskās atjaunošanās periodu.

                     Zinātniskie novērotāji

                     Atkāpjoties no pielikuma X nodaļas 2. punktā paredzētā noteikuma, katrā reisā uz kuģa uzņem Mauritānijas zinātnisko novērotāju.

                     Piezīmes

                     Maksas nosaka uz visu protokola piemērošanas laiku.

            (*1)  Atļauts 10 % pārsniegums, un tas neietekmē finansiālā ieguldījuma apjomu, ko Eiropas Savienība maksā par piekļuvi.

            (*2)  Izmantošanas gadījumā šīs zvejas iespējas atvelk no 6. kategorijā paredzētās kopējās pieļaujamās nozvejas.


title: Komisijas lēmums (1999. gada 2. jūnijs) par noteikumiem iekšējās izmeklēšanas veikšanai sakarā ar krāpšanas, korupcijas un citu Kopienas interesēm kaitējošu prettiesisku darbību novēršanu (izziņots ar dokumenta numuru SEC(1999) 802)

text:
Svarīgs juridisks paziņojums

|

31999D0396

Oficiālais Vēstnesis L 149 , 16/06/1999 Lpp. 0057 - 0059

		Komisijas lēmums(1999. gada 2. jūnijs)par noteikumiem iekšējās izmeklēšanas veikšanai sakarā ar krāpšanas, korupcijas un citu Kopienas interesēm kaitējošu prettiesisku darbību novēršanu(izziņots ar dokumenta numuru SEC(1999) 802)(1999/396/EK, EOTK, Euratom)EIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 218. pantu,ņemot vērā Eiropas Ogļu un tērauda kopienas dibināšanas līgumu, un jo īpaši tā 16. pantu,ņemot vērā Eiropas Atomenerģijas kopienas dibināšanas līgumu, un jo īpaši tā 131. pantu,tā kā:(1) Eiropas Parlamenta un Padomes Regula (EK) Nr. 1073/1999 [1] un Padomes Regula (Euratom) Nr. 1074/1999 par izmeklēšanu, ko veic Eiropas Birojs krāpšanas apkarošanai (še turpmāk "Birojs") [2] nosaka, ka Birojam ir jārīko un jāvada administratīvā izmeklēšana iestādēs, struktūrās, birojos un aģentūrās, kas izveidotas ar EK Līgumu vai Euratom līgumu vai pamatojoties uz tiem.(2) Komisija ir noteikusi, ka Birojs atbild ne tikai par finanšu interešu aizsardzību, bet par visām darbībām, kas saistītas ar vajadzību aizsargāt Kopienas intereses no prettiesiskas rīcības, kura var būt par cēloni saukšanai pie administratīvās atbildības vai kriminālatbildības.(3) Krāpšanas apkarošana jāizvērš plašāk, un jāpaaugstina tās efektivitāte, izmantojot pieredzi administratīvās izmeklēšanas jomā.(4) Komisijai tādēļ ir saskaņā ar tās administratīvo neatkarību jāuztic Birojam uzdevums veikt iekšējo administratīvo izmeklēšanu, lai konstatētu nopietnus gadījumus, kas saistīti ar amata pienākumu izpildi un kas varētu būt Eiropas Kopienu Civildienesta noteikumu un pārējo darbinieku nodarbināšanas kārtības (šeit turpmāk "Civildienesta noteikumi") 11. pantā, 12. panta otrajā un trešajā daļā, 13., 14., 16. pantā un 17. panta pirmajā daļā minētā Kopienu ierēdņu un citu darbinieku pienākumu nepildīšana, kura kaitē šo Kopienu interesēm un par kuru var saukt pie disciplinārās atbildības un, vajadzības gadījumā, pie kriminālatbildības, vai smagi pārkāpumi, kas minēti Civildienesta noteikumu 22. pantā, vai Komisijas locekļu vai tās personāla locekļu analogu pienākumu nepildīšana, uz kuriem neattiecas Civildienesta noteikumi.(5) Izmeklēšana jāveic, stingri ievērojot Eiropas Kopienu dibināšanas līgumu noteikumus, jo īpaši Protokolu par privilēģijām un imunitāti, kā arī to īstenošanas dokumentus un Civildienesta noteikumus.(6) Šāda izmeklēšana visās Kopienas iestādēs, struktūrās un birojos un aģentūrās būtu jāveic līdzvērtīgos apstākļos; šā uzdevuma uzticēšana Birojam neietekmētu pašu iestāžu, organizāciju vai aģentūru pienākumus un nekādi nemazinātu attiecīgo personu tiesisko aizsardzību.(7) Līdz Civildienesta noteikumu grozīšanai ir jānosaka, kā sadarboties Komisijas locekļiem un tās ierēdņiem un darbiniekiem, lai iekšējā izmeklēšana noritētu raiti.(8) Komisijas Lēmums (1998. gada 14. jūlijs) par izmeklēšanu, ko veic Krāpšanas apkarošanas koordinācijas grupa, kā arī tā 1998. gada 9. decembra īstenošanas noteikumi būtu jāatceļ,IR PIEŅĒMUSI ŠĀDU LĒMUMU.1. pantsPienākums sadarboties ar BirojuKomisijas ģenerālsekretāram, dienestiem un visiem ierēdņiem vai darbiniekiem ir pienākums pilnībā sadarboties ar Biroja darbiniekiem un sniegt palīdzību, kas tiem vajadzīga izmeklēšanai. Šim nolūkam tie sniedz Biroja darbiniekiem noderīgu informāciju un paskaidrojumus.Neatkarīgi no attiecīgajiem noteikumiem Eiropas Kopienu dibināšanas līgumos, jo īpaši, Protokolā par privilēģijām un imunitāti, un to īstenošanas dokumentos, Komisijas locekļi pilnībā sadarbojas ar Biroju.2. pantsPienākums sniegt informācijuJa Komisijas ierēdņa vai darbinieka rīcībā nonāk liecības, kas rada aizdomas par iespējamu krāpšanu, korupciju vai citādu prettiesisku darbību, kura kaitē Kopienu interesēm, vai par nopietniem gadījumiem sakarā ar amata pienākumu izpildi, kas varētu būt Kopienu ierēdņu vai darbinieku pienākumu nepildīšana, kuras dēļ var saukt pie disciplināratbildības un, vajadzības gadījumā, pie kriminālatbildības, vai analogu to pienākumu nepildīšana, kas ir Komisijas locekļiem vai Komisijas darbiniekiem, uz kuriem neattiecas Civildienesta noteikumi, šī persona tūlīt informē sava dienesta vadītāju vai ģenerāldirektoru, vai, ja uzskata par lietderīgu, Komisijas ģenerālsekretāru vai Biroju nepastarpināti.Komisijas ģenerālsekretārs, ģenerāldirektori un dienestu vadītāji tūlīt nodod Birojam visas liecības, kas tiem kļuvušas zināmas un kas rada aizdomas par kādu pirmajā daļā minētu nelikumību.Komisijas ierēdņi un darbinieki nekādi nedrīkst ciest no netaisnas izturēšanās vai diskriminācijas sakarā ar to, ka snieguši pirmajā un otrajā daļā minēto informāciju.Komisijas locekļi, kuriem kļūst zināmi pirmajā daļā pieminētie fakti, informē Komisijas priekšsēdētāju vai, ja uzskata par lietderīgu, tieši Biroju.3. pantsAizsardzības biroja palīdzībaKomisijas Aizsardzības birojs pēc Biroja direktora pieprasījuma praktiski palīdz Birojam veikt izmeklēšanu.4. pantsIesaistītās personas informēšanaJa ir konstatēta kāda Komisijas locekļa, ierēdņa vai cita darbinieka iespējama personiska saistība ar lietu, attiecīgā persona ātri jāinformē, ja vien tas nevar traucēt izmeklēšanu. Nekādā ziņā pēc izmeklēšanas pabeigšanas nedrīkst izdarīt secinājumus, kuros minēts kāda konkrēta Komisijas locekļa, ierēdņa vai cita darbinieka vārds, ja iesaistītajai personai nav dota iespēja paust savu viedokli par visiem faktiem, kas uz viņu attiecas.Gadījumos, kad izmeklēšanai nepieciešams ievērot pilnīgu slepenību un vajadzīga tāda izmeklēšana, kas piekrīt kādas valsts tiesu iestādei, ar Komisijas priekšsēdētāja vai ar ģenerālsekretāra piekrišanu var neievērot prasību uzaicināt Komisijas locekli, ierēdni vai citu darbinieku izteikt savu viedokli.5. pantsInformēšana par izmeklēšanas izbeigšanu bez turpmākas rīcībasJa pēc iekšējas izmeklēšanas nav iespējams celt prasību pret Komisijas locekli, ierēdni vai citu darbinieku, kas tiek turēts aizdomās, ar Biroja direktora lēmumu iekšējo izmeklēšanu pret viņu izbeidz bez kādas turpmākas rīcības, un par to direktors iesaistīto personu informē rakstiski.6. pantsImunitātes atņemšanaKādas valsts policijas vai tiesu iestādes pieprasījums par imunitātes atņemšanu Komisijas ierēdnim vai darbiniekam tiesvedības sākšanai sakarā ar iespējamu krāpšanu, korupciju vai citādu prettiesisku darbību nododams Biroja direktoram atzinuma sniegšanai. Ja pieprasījums par imunitātes atņemšanu attiecas uz Komisijas locekli, Birojs jāinformē.7. pantsAtcelšanaAr šo tiek atcelts Komisijas 1998. gada 14. jūlija Lēmums par izmeklēšanu, ko veic Krāpšanas apkarošanas koordinācijas grupa, kā arī tā 1998. gada 9. decembra īstenošanas noteikumi.8. pantsStāšanās spēkāŠis lēmums stājas spēkā 1999. gada 1. jūnijā.Briselē, 1999. gada 2. jūnijāKomisijas vārdā —priekšsēdētājsJacques Santer[1] OV L 136, 31.5.1999., 1. lpp.[2] OV L 136, 31.5.1999., 8. lpp.--------------------------------------------------


title: Padomes Lēmums (KĀDP) 2016/411 (2016. gada 18. marts), ar ko groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē

text:
               19.3.2016

               LV

               Eiropas Savienības Oficiālais Vēstnesis

               L 74/40

         PADOMES LĒMUMS (KĀDP) 2016/411
   (2016. gada 18. marts),
   ar ko groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 21. martā pieņēma Lēmumu 2011/172/KĀDP (1) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē.

               (2)

               Ņemot vērā Lēmuma 2011/172/KĀDP pārskatīšanu, ierobežojošie pasākumi būtu jāturpina līdz 2017. gada 22. martam.

               (3)

               Tāpēc attiecīgi būtu jāgroza Lēmums 2011/172/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2011/172/KĀDP 5. panta otro daļu aizstāj ar šādu:

      “Šo lēmumu piemēro līdz 2017. gada 22. martam.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 18. martā

            Padomes vārdā –

            priekšsēdētājs

         A.G. KOENDERS

      (1)  Padomes Lēmums 2011/172/KĀDP (2011. gada 21. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē (OV L 76, 22.3.2011., 63. lpp.).


title: 2010/202/: Eiropas Parlamenta un Padomes Lēmums ( 2010. gada 9. marts ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               8.4.2010

               LV

               Eiropas Savienības Oficiālais Vēstnesis

               L 88/15

         EIROPAS PARLAMENTA UN PADOMES LĒMUMS
   (2010. gada 9. marts)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2010/202/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) tika izveidots, lai sniegtu papildu atbalstu atlaistajiem darba ņēmējiem, kas cieš no lielām strukturālām izmaiņām pasaules tirdzniecības modeļos, un lai palīdzētu viņiem no jauna integrēties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma ir paplašināta, iekļaujot atbalstu darbiniekiem, kuru atlaišana ir saistīta ar globālo finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 euro apmērā gadā.

               (4)

               Lietuva 2009. gada 23. jūlijā iesniedza pieteikumu izmantot EGF attiecībā uz darbinieku skaita samazināšanu uzņēmumā AB Snaigė un divos tā piegādes uzņēmumos. Šis pieteikums atbilst finansiālo ieguldījumu noteikšanas prasībām, kas paredzētas Regulas (EK) Nr. 1927/2006 10. pantā, un tādēļ Komisija ierosina atļaut izmantot līdzekļus EUR 258 163 apmērā.

               (5)

               EGF tādējādi ir jāizmanto, lai sniegtu finansiālu ieguldījumu saistībā ar Lietuvas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 258 163 apmērā saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 9. martā

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. Á. MORATINOS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.